Emmanuel Le Roy Ladurie
Emmanuel Le Roy Ladurie (natus die 19 Iulii 1929 apud Les Moutiers-en-Cinglais praefecturae Calvados Franciae; mortuus die 22 Novembris 2023) fuit rerum gestarum scriptor e fraternitate Annalium alumnusque Scholae Normalis Superioris Lutetiae. Ante anno 1956 fuit particeps factionis communistae; inter annos 1987 et 1993 fuit administer generalis Bibliothecae Nationalis. Opus eius notissimum est Montaillou. Ibi patefacit mentes et res gestas virorum mulierumque oppidi Montis Alionis, quos anno 1320 de re haeretica deprehensit Iacobus Fournier episcopus Appamiarum et inquisitor.